
საქართველოს მთავრობის
განკარგულება №2075
2011 წლის 21 ოქტომბერი
ქ. თბილისი
2009 წლის 25 მარტს საქართველოსა და რეკონსტრუქციისა და განვითარების საერთაშორისო ბანკს შორის ხელმოწერილი „შიდასახელმწიფოებრივი და ადგილობრივი გზების“ პროექტის „სასესხო ხელშეკრულების“ ფარგლებში საქართველოს მხარის მიერ დაფინანსების გაზრდისა და პროექტის დახურვის თარიღის 2012 წლის 31 ივლისამდე გაგრძელების შესახებ საქართველოს რეგიონული განვითარებისა და ინფრასტრუქტურის სამინისტროსა და საქართველოს ფინანსთა სამინისტროს წინადადების თაობაზე
1. მიღებულ იქნეს ცნობად საქართველოს რეგიონული განვითარებისა და ინფრასტრუქტურის სამინისტროსა და საქართველოს ფინანსთა სამინისტროს წინადადება 2009 წლის 25 მარტს საქართველოსა და რეკონსტრუქციისა და განვითარების საერთაშორისო ბანკს შორის ხელმოწერილი „შიდასახელმწიფოებრივი და ადგილობრივი გზების“ პროექტის „სასესხო ხელშეკრულების“ ფარგლებში საქართველოს მხარის მიერ დაფინანსების გაზრდისა და პროექტის დახურვის თარიღის 2012 წლის 31 ივლისამდე გაგრძელების შესახებ.
2. საქართველოს ფინანსთა სამინისტრომ უზრუნველყოს 2009 წლის 25 მარტს ხელმოწერილი „შიდასახელმწიფოებრივი და ადგილობრივი გზების“ პროექტის „სასესხო ხელშეკრულებაში“ შესაბამისი ცვლილებების გაფორმება რეკონსტრუქციისა და განვითარების საერთაშორისო ბანკთან.
პრემიერ-მინისტრი                                              ნ. გილაური

